wickkiey/tamil-wikipedia-chunked huggingface dataset:
# தமிழ்நாடு சிமெண்ட் கார்ப்பரேசன்

**தமிழ்நாடு சிமெண்ட் கார்ப்பரேசன்** (*Tamil Nadu Cement Corporation Limited* (சுருக்கமாக:**TANCEM**),தமிழ்நாடு அரசு பொதுத்துறை நிறுவனம்|தமிழ்நாடு அரசின் பொதுத்துறை நிறுவனங்களில் ஒன்றாகும். தமிழ்நாட்டில் சிமெண்ட் தட்டுப்பாட்டைப் போக்க இந்நிறுவனம் 1978ஆம் ஆண்டில் நிறுவப்பட்டது. இந்நிறுவனம் சிமெண்ட், ஆஸ்பெஸ்டாஸ் பலகைகள், உள்ளீடற்ற சிமெண்ட் கட்டடக்கற்கள், காங்கிரீட்கள் மற்றும் பிற கட்டுமானப் பொருட்களை உற்பத்தி செய்கிறது. தமிழ்நாடு சிமெண்ட் கார்ப்பரேசனுக்கு (TANCEM) சொந்தமான சிமெண்ட் 2 ஆலைகள் ஆலங்குளம் (விருதுநகர்) மற்றும் அரியலூரில் செயல்படுகிறது.
# தமிழ்நாடு சிமெண்ட் கார்ப்பரேசன்

## வரலாறு

இந்நிறுவனத்தின் முதல் சிமெண்ட் ஆலை விருதுநகர் மாவட்டத்தில் உள்ள ஆலங்குளம் எனும் ஊரில் நிறுவப்பட்டது.பிப்ரவரி 2021ல் இவ்வாலையில் 300 தொழிலாளர்கள் பணிபுரிந்தனர்.
# தமிழ்நாடு சிமெண்ட் கார்ப்பரேசன்

## டான்செம்மின் உற்பத்திப் பொருட்கள்

Tamil Nadu Cement Corporation Limited (TANCEM) has four vertical business:
- சிமெண்ட் –அரசு சிமெண்ட் எனும் பெயர்களில் *அரசு சூப்பர் ஸ்டார் சிமெண்ட்*, *ஒ பி சி சிமெண்ட்* மற்றும் *பி பி சி சிமெண்ட்* எனும் வணிகப் பெயர்களில் விற்பனை செய்கிறது.
- அஸ்பெஸ்டாஸ் சிமெண்ட் பலகைகள்
- சிமெண்ட் கற் குழாய்கள் (Arasu S.W Pipes)
# தமிழ்நாடு சிமெண்ட் கார்ப்பரேசன்

## இதனையும் காண்க

- தமிழ்நாடு அரசு நிறுவனங்கள்
# தமிழ்நாடு தொழிலக வெடிபொருள் உற்பத்தி நிறுவனம்

**தமிழ்நாடு தொழிலக வெடி பொருட்கள் நிறுவனம்** (*Tamil Nadu Industrial Explosives Limited* (சுருக்கமாக:**TEL**) என்பது தமிழ்நாடு அரசு நிறுவனங்களில் ஒன்றாகும் இந்நிறுவனம் தொழிலக வெடி பொருட்களையும், அதனைச் சார்ந்த பொருட்களையும் உற்பத்தி செய்கிறது. இந்நிறுவனத்தின் ஆலை வேலூர் மாவட்டம், காட்பாடி அருகே உள்ள வண்டாரந்தாங்கல் மற்றும் தாராபடவேடு பகுதிகளில் 700 ஏக்கர் பரப்பளவில் செயல்படுகிறது. இதன் ஆலை காட்பாடி சந்திப்பு தொடருந்து நிலையத்திலிருந்து 7 கிலோமீட்டர் தொலைவில் உள்ளது. இந்நிறுவனம் 1983ஆம் ஆண்டில் நிறுவப்பட்டது. இவாலையின் உள்ளூர் தலமையிடம் வேலூர், கிறிஸ்டியன்பேட்டையிலும், தலைமையகம் சென்னை-600002ல் செயல்படுகிறது.
# தமிழ்நாடு தொழிலக வெடிபொருள் உற்பத்தி நிறுவனம்

## உற்பத்திகள்

- டெட்டர்கள் (Detators)
- டெட்டர் பியூஸ்
- குழம்பு வெடிபொருட்கள்
- சாந்து வெடிபொருட்கள்
- MMAN அடிபடையிலான வெடிபொருட்கள்
- 2EHN
# தமிழ்நாடு தொழிலக வெடிபொருள் உற்பத்தி நிறுவனம்

## சில பெரிய வாடிக்கையாளர்கள்

- இந்தியா நிலக்கரி நிறுவனம் மற்றும் அதன் துணை நிறுவனங்கள்
- சிங்கரேணி நிலக்கரிச் சுரங்க நிறுவனம்
- நெய்வேலி பழுப்பு நிலக்கரி நிறுவனம்
- எல்லைப்புறச் சாலைகள் அமைப்பு
# தமிழ்நாடு தொழிலக வெடிபொருள் உற்பத்தி நிறுவனம்

## இதனையும் காண்க

- தமிழ்நாடு அரசு நிறுவனங்கள்
# ஆரோன்யக் கோசு

**ஆரோன்யக் கோசு** (*Aronyak Ghosh*) என்பவர் இந்தியாவைச் சேர்ந்த ஒரு சதுரங்க வீரராவார். 2003 ஆம் ஆண்டு திசம்பர் மாதம் 6 ஆம் தேதியன்று இந்தியாவின் கொல்கத்தா நகரத்தில் இவர் பிறந்தார். பிடே அமைப்பு 2020 ஆம் ஆண்டில் இவருக்கு பன்னாட்டு சதுரங்க மாசுட்டர் பட்டத்தை வழங்கியது.
# ஆரோன்யக் கோசு

## சதுரங்க வாழ்க்கை

2023 ஆம் ஆண்டில், ஆரோன்யக் கோசு இந்திய சதுரங்க வெற்றியாளர் போட்டியில் மூன்றாவது இடத்தைப் பிடித்தார்.  
2023 ஆம் ஆண்டில் சாண்ட்டசு பன்னாட்டு திறந்தநிலை போட்டியில் நான்காவது இடத்தைப் பிடித்து தனது முதல் கிராண்டுமாசுட்டர் விதிமுறையை பெற்றார். 2024 ஆம் ஆண்டில் பிரான்சு நாட்டின் அன்னேமாசு நகரில் நடைபெற்ற சதுரங்க மாசுட்டர்சு போட்டியை வென்றார். இதன் மூலம் கிராண்டுமாசுட்டர் விதிமுறைக்கான இரண்டாவது விதிமுறையைப் பெற்றார்.  
ஆரோன்யக் கோசு 2025 சதுரங்க உலகக் கோப்பையில் விளையாடத் தகுதி பெற்றார். முதல் சுற்றில் கிராண்ட்மாசுட்டர் மேடியூசு பார்டலை தோற்கடித்தார் என்றாலும் இரண்டாவது சுற்றில் லெவன் அரோனியனால் வெளியேற்றப்பட்டார்.
# சார்லசு வில்லியம் ஆடம்சு

**சார்லசு வில்லியம் ஆடம்சு** (*Charles William Adams*) என்பவர் நியூசிலாந்து நாட்டைச் சேர்ந்த நில அளவையாளர் ஆவார். 1840 ஆம் ஆண்டு சூலை மாதம் 7 ஆம் தேதியன்று ஆத்திரேலியாவின் தாசுமேனியா மாநிலத்தில் உள்ள பக்லேண்டு நகரத்தில் இவர் பிறந்தார். வானியலாளராகவும் ஒரு பொது பணியாளராகவும் அறியப்படுகிறார்.  
இவரது மகன் சார்லசு எட்வர்ட்டு ஆடம்சு, பல்கலைக்கழக விரிவுரையாளர், அளவையாளர், வானியலாளர் மற்றும் நில அதிர்வு நிபுணராக இதேபோன்ற வாழ்க்கையைத் தொடர்ந்தார். இவரது மகள் எல்லா சிபைசர் மற்றும் பேத்தி பெக்கி சிபைசர் இருவரும் ஓவியர்கள்..  
1918 ஆம் ஆண்டு அக்டோபர் மாதம் 29 ஆம் தேதியன்று சார்லசு வில்லியம் ஆடம்சு இறந்தார்.
# மலாயா விடுதலை அறிவிப்பு

**மலாயா விடுதலை அறிவிப்பு** (ஆங்கிலம்: *Malayan Declaration of Independence*; (மலாய்: *Pemasyhuran Kemerdekaan Tanah Melayu*}}, சாவி: ڤمشهوران کمرديکاءن تانه ملايو) என்பது ஐக்கிய இராச்சியத்திலிருந்து மலாயா விடுதலை பெற்ற அறிவிப்பு ஆகும். மலாயா கூட்டமைப்பின் முதல் முதலமைச்சரான துங்கு அப்துல் ரகுமான், 1957 ஆகத்து 31 சனிக்கிழமை அறிவிப்பு செய்தார். மெர்டேக்கா அரங்கத்தில் நடைபெற்ற ஒரு சிறப்பு விழாவில், மலாயா விடுதலை ஆவணம் காலை 09:30 மணிக்கு; ஆயிரக்கணக்கான மலாயா குடிமக்கள், மலாய் ஆட்சியாளர்கள் மற்றும் வெளிநாட்டு பிரமுகர்கள் முன்னிலையில். வாசிக்கப்பட்டது.  
மலாயாவின் ஒன்பது மலாய் மாநிலங்களின் மீதான பிரித்தானிய பாதுகாவலர் ஆட்சி முடிவுக்கு வந்ததையும்; மலாக்கா பிரித்தானிய முடியாட்சி மற்றும் பினாங்கு பிரித்தானிய முடியாட்சி ஆகிய இரண்டு நீரிணை குடியேற்றங்களில் பிரித்தானிய குடியேற்ற ஆட்சி முடிவுக்கு வந்ததையும்; நடைமுறைக்கு வந்த ஒரு விடுதலையான மலாயா கூட்டமைப்பு மக்களாட்சி நிறுவப்பட்டதையும் அந்த **மலாயா விடுதலை அறிவிப்பு** ஏற்றுக் கொள்கிறது.  
அந்த அறிவிப்பு ஆவணத்தில் துங்கு அப்துல் ரகுமான் கையெழுத்திட்டார். அவர் நாட்டின் முதல் பிரதமராக நியமிக்கப்பட்டார். இந்த நிகழ்வு ஆண்டுதோறும் மலேசியாவில் மலேசிய விடுதலை நாள் எனும் தேசிய தினமாகக் கொண்டாடப்படுகிறது.
# மலாயா விடுதலை அறிவிப்பு

## விடுதலை நாள்

துங்கு அப்துல் ரகுமான், அஜி சுலைமான் பாலஸ்தீனம், அஜி அகமத் படாவி மற்றும் அம்னோ தலைவர்கள் பலரின் முயற்சியில் செயிக் அப்துல்லா பாகிம் *(Syeikh Abdullah Fahim)* என்பவரின் கருத்துக்களைக் கேட்டபின் மலாயா விடுதலை நாளுக்கான தேதி உறுதி செய்யப்பட்டது. அந்தக் காலக்கட்டத்தில், செயிக் அப்துல்லா பாகிம், கெப்பாலா பத்தாஸ் பகுதியில் ஒரு சிறந்த சமய ஆசிரியராக விளங்கினார்.  
செய்க் அப்துல்லா பாகிமின் கூற்றுப்படி, பிரித்தானியர்கள் ஆகத்து 31, 1957 அன்று மலாயாவிற்கு விடுதலை வழங்கவில்லை என்றால், அடுத்த பொருத்தமான திகதி ஆகத்து 31, 1962-ஆக இருக்க வேண்டும். 1957 ஆகத்து 31-ஆம் தேதி என்பது *நமக்கு நல்ல ஆண்டு வந்துவிட்டது* (அரபு மொழி: அம் கைர் அதனா (عام خير اتانا); ஆங்கிலம்: *Good Year Has Come to Us*) என்று பொருள்படும் என செய்க் அப்துல்லா பாகிம் குறிப்பிட்டார்.  
துங்கு அப்துல் ரகுமான், ஐக்கிய இராச்சியத்தில் மலாயா விடுதலை பற்றிய பேச்சு வார்த்தைகளை நடத்திய பின்னர், 1956 பெப்ரவரி மாதம் மலாக்காவில் நடந்த ஒரு கூட்டணிப் பேரணியில் விடுதலை நாள் பற்றிய திகதியை உறுதிப்படுத்தினார்.
# மலாயா விடுதலை அறிவிப்பு

## விடுதலை நாள்

### அறிவிப்பு விழா

1957 ஆகத்து 30-ஆம் தேதி இரவு, கோலாலம்பூரில் உள்ள அரச சிலாங்கூர் மன்றத் திடலில், பிரித்தானியர்களிடமிருந்து ஆட்சி அதிகாரம் ஒப்படைக்கப் படுவதைக் காண மக்கள் கூட்டம் கூடியது. பிரதமராக நியமிக்கப்பட்ட துங்கு அப்துல் ரகுமான் இரவு 11:58 மணிக்கு வந்து சேர்ந்தார். கூட்டணிக் கட்சியின் இளைஞர் பிரிவு உறுப்பினர்களுடன் சேர்ந்து இரண்டு நிமிட நேர அமைதி இருளைக் கடைப்பிடித்தார்.  
நள்ளிரவு இரவு 12.00 மணிக்கு, மின்விளக்குகள் மீண்டும் எரியவிடப்பட்டன. மெர்டேக்கா சதுக்கத்தில் இருந்த ஐக்கிய இராச்சியத்தின் யூனியன் கொடி *(Union Flag)* இறக்கப்பட்டது. அந்தக் கட்டத்தில் பிரித்தானிய நாட்டுப்பண் *(God Save The Queen)* இசைக்கப்பட்டது. அதன் பின்னர் மலேசிய நாட்டுப்பண் **நெகராகூ** இசைக்கப்பட்டது. தொடர்ந்து புதிய மலாயா கொடி *(List of Malaysian flags)* உயர்த்தப்பட்டது. அதைத் தொடர்ந்து மக்கள் கூட்டத்தினர் **மெர்டேக்கா** *(விடுதலை)* என்று ஏழு முறை பேரொலி எழுப்பி முழக்கம் செய்தனர்.
# மலாயா விடுதலை அறிவிப்பு

## விடுதலை நாள்

### மெர்டேக்கா அரங்கம்

மறுநாள் ஆகத்து 31, 1957 அன்று காலை, புதிதாகக் கட்டி முடிக்கப்பட்ட மெர்டேக்கா அரங்கத்திற்கு, அடுத்தக் கட்ட மலாயா விடுதலை விழாக்கள் இடம் பெயர்ந்தன. காலை 9:30 மணிக்குத் தொடங்கிய இந்த விழாவை 20,000-க்கும் மேற்பட்டோர் கண்டுகளித்தனர். மலாய் மாநிலங்களின் ஆட்சியாளர்கள், வெளிநாட்டுப் பிரமுகர்கள், மத்திய அமைச்சரவை உறுப்பினர்கள் மற்றும் பொதுமக்கள் கலந்து கொண்டனர். மாலையில் மலேசிய அரசரைச் சிறப்பிக்கும் வகையில் முதல் புனித விருந்தும் நடைபெற்றது. அதைத் தொடர்ந்து, வாணவேடிக்கை நிகழ்ச்சி நடைபெற்றது. பின்னர் நடைபெற்ற விளையாட்டு நிகழ்வுகளும் மற்றும் பிற நிகழ்வுகளும் ஒரு புதிய நாட்டின் ஒரு புதிய பிறப்பைப் பெருமைப் படுத்துவதாகதாக அமைந்தன.
# கின்மேமை அரிசி

**கின்மேமை அரிசி** *(Kinmemai Rice)* அல்லது **டோயோ அரிசி** *(Toyo Rice)* சப்பானின் மிகவும் விரும்பப்படும் அரிசி தானியங்களில் உயர் இரக அரிசியாகும். 'டோயோ அரிசி நிறுமம்' அதிநாவீன தொழில்நுட்ப முறையில் மெருகேற்றப்படும் இந்த உயர் மதிப்பு பெற்ற அரிசி, சப்பான் முழுவதிலிருந்து தானியங்களுக்கான ஐந்து விருதுகளை பெற்றுள்ளது. வழக்கமான வெள்ளை அரிசியை விட உயர்ந்த இது, 6 மடங்கு அதிக கொழுமியப் பல சர்க்கரைகளை (Lipopolysaccharide (LPS) கொண்டுள்ளது. இது நல்ல ஆரோக்கியத்தை பராமரிக்கவும் நோய்களை எதிர்த்துப் போராடவும் உதவும் இயற்கையான நோயெதிர்ப்பு மண்டல ஊக்கியாகும்.
# கின்மேமை அரிசி

## சிறப்புகள்

கின்மேமை, வேறு எந்த அரிசியையும் போலல்லாமல் ஒரு சுவையான சிறப்பு அரிசியாகவும், காப்புரிமை பெற்ற கின்மேமை செயல்முறை மூலம் தயாரிக்கப்படுவதாகவும், இது மென்மையான அரிசி தானியங்களின் சுவை மற்றும் ஊட்டச்சத்து இரண்டையும் மேம்படுத்துவதாகவும், மேலும் இது பெரியோர்களையும் ஊட்டச்சத்து விரும்பிகளையும் மகிழ்விக்கும் என கூறப்பட்டுள்ளது. கின்மேமை சிறந்த வெள்ளையுடன் சற்று வெண்ணெய் போன்ற, லேசான கொட்டை சுவை மற்றும் ஈரப்பதமான, பாலேடு போன்ற அமைப்பைக் கொண்டுள்ளதாகவும், இது வழக்கமான வெள்ளை அரிசியை விட சிறந்தது என்றும் கூறப்படுகிறது. மேலும் பழுப்பு நிற அரிசியின் காப்புரிமை பெற்ற மெழுகு நீக்க செயல்முறையில் கின்மேமை சிறந்த பழுப்பு நிற அரிசியில் சமைக்கும் போது அதிக தண்ணீரை உறிஞ்சி, வழக்கமான பழுப்பு அரிசியில் காணப்படாத இலகுவான, பூப் போன்ற அமைப்பை உருவாக்குகிறது எனவும் தெரிவிக்கப்பட்டுள்ளது.
# கின்மேமை அரிசி

## கின்னசு சாதனை

உலகின் மிக விலையுயர்ந்த அரிசி வகையாக கருதப்படும் இது, உலகின் சிறந்த அரிசி எனவும், இதன் விலை ஒரு கிலோவுக்கு உருபாய் 12, 500 ஆகும். மேலும் சப்பானிய அரிசி உற்பத்தியை மேம்படுத்த, கெய்ஜி சாய்கா *(Keiji Saika)* என்பவர் 2016 ஆம் ஆண்டில் 840 கிராமுக்கு ரூபாய் 5, 490 விலையில் கின்மேமை பிரீமிய அரிசியை அறிமுகப்படுத்தினார். டோயோ ரைசு கார்ப்பரேசனின் அதிநவீன அரிசி-மெருகேற்றல் தொழில்நுட்பத்தைப் பயன்படுத்தி தயாரிக்கப்படும் இது, குறைந்தது ஆறு மாதங்களுக்கு சுவையூட்டப்பட்டு, உலகின் மிக விலையுயர்ந்த அரிசியாக மாறியுள்ளது. மேலும் இது, சப்பானில் இருந்து உலகின் முதல் கையால் தேர்ந்தெடுக்கப்பட்ட, கைவினைஞர்களால் கழுவப்படாத அரிசி என்றும், அதிகாரப்பூர்வ வலைத்தளத்திலிருந்து ஒரு பகுதி வாசிக்கப்பட்டது.
# விலங்கு விளைவு விதி

**விலங்கு விளைவு விதி** (*Animal efficacy rule*) என்பது மருந்துகள் அல்லது உயிரியல் பொருட்கள் போன்றவை மனிதர்களில் சோதனைக்கு உட்படுத்துவதற்கு முன், அவற்றின் பாதுகாப்பு மற்றும் விளைவு விலங்குகளில் பரிசோதனை செய்யப்பட வேண்டும் என்ற ஒழுங்குமுறை விதியைக் குறிக்கும். இவ்விதி விலங்கு விதி என்றும் அழைக்கப்படுகிறது. சில புதிய மருந்துகள் அல்லது உயிரியல் சிகிச்சைகள் மனிதர்களில் நேரடியாக சோதனை செய்ய இயலாதபோது, விலங்கு மாதிரிகளின் மூலம் அதன் பயன்தன்மையை மதிப்பிடுவது இவ்விதியின் நோக்கமாகும். செப்டம்பர் 11 தாக்குதல்கள் மற்றும் உயிரி பயங்கரவாதம் தொடர்பான கவலைகளைத் தொடர்ந்து, விலங்கு விளைவு விதி அமெரிக்க உணவு மற்றும் மருந்து நிர்வாக அமைப்பால் இறுதி செய்யப்பட்டு 2002 ஆம் ஆண்டில் உருவாக்கப்பட்டது.
# விலங்கு விளைவு விதி

## முக்கிய அம்சங்கள்

விலங்கு தரவுகள், மருந்தின் செயல்முறை மற்றும் உயிரியல் சான்றுகள் ஆகியவற்றின் அடிப்படையில் அமெரிக்க உணவு மற்றும் மருந்து நிர்வாகம் அனுமதி வழங்குகிறது.  
உயிர்க்கொல்லி வைரசு, கதிர்வீச்சு அல்லது நச்சு போன்ற ஆபத்தான காரணிகளுக்கு எதிராக மருந்து உருவாக்கும்போது, மனிதர்களில் சோதனை செய்வது நெறிமுறையாகவும் பாதுகாப்பாகவும் இருக்காது. இத்தகைய சந்தர்ப்பங்களில் விலங்கு ஆய்வுகள் அனுமதிக்கப்படுகின்றன.  
விலங்கு சோதனை முடிவுகள் மனிதர்களுக்கான எதிர்பார்க்கப்பட்ட விளைவுகளுடன் தொடர்புடையதாக இருக்க வேண்டும்.  
விலங்கு சோதனைகள் மூலம் மருந்து உயிரினத்தில் எவ்வாறு செயல்படுகிறது, நோயைத் தடுக்கிறதா அல்லது குணப்படுத்துகிறதா என்பது பரிசோதிக்கப்பட வேண்டும்.  
2015 ஆம் ஆண்டு அக்டோபர் மாதத்தில் விலங்கு விதி குறித்த தொழில்துறைக்கான வழிகாட்டுதலை அமெரிக்க உணவு மற்றும் மருந்து நிர்வாகம் வெளியிட்டது.
# பந்தர் அப்பாசு எண்ணெய் சுத்திகரிப்பு நிலையம்

**பந்தர் அப்பாசு எண்ணெய் சுத்திகரிப்பு நிலையம்** (*Bandar Abbas Oil Refinery*) தெற்கு ஈரானில் உள்ள பந்தார் அப்பாசு நகருக்கு அருகில் அமைந்துள்ளது. சுத்திகரிப்பு நிலையம் எண் 8 என்ற பெயராலும் அறியப்படுகிறது.
# பந்தர் அப்பாசு எண்ணெய் சுத்திகரிப்பு நிலையம்

## வரலாறு

பாரசீக வளைகுடாவிற்கு அருகில் உத்தி ரீதியாக அமைந்துள்ள பந்தர் அப்பாசு நகரத்தின் இருப்பிடம், அதன் ஆழமான நீர் அணுகல் மற்றும் கச்சா எண்ணெய் இருப்புகளுக்கு அருகாமையில் உள்ளதால் 1960 ஆம் ஆண்டுகளில் இந்த சுத்திகரிப்பு நிலையம் கருத்தியல் ரீதியாக பந்தர் அப்பாசு நகரத்தில் உருவாக்கப்பட்டது.  
இத்தாலி நாட்டின் சுனாம்ப்ரோகெட்டி நிறுவனம் மற்றும் சப்பான் நாட்டின் சியோடா ஆணையம் இடையிலான கூட்டாண்மை சுத்திகரிப்பு நிலையத்தை நிர்மாணிக்க வழிவகுத்தது. இத்தாலிய நிறுவனம் பொறியியல், கொள்முதல் மற்றும் திட்ட மேற்பார்வைக்கு பொறுப்பேற்றது. தற்போது, இதன் திறன் ஒரு நாளைக்கு 320,000 பீப்பாய்கள் என்ற அளவை தாண்டியுள்ளது எனக் கூறப்படுகிறது.
# பந்தர் அப்பாசு எண்ணெய் சுத்திகரிப்பு நிலையம்

## விபத்துகள்

2023 ஆம் ஆண்டு செப்டம்பர் மாதத்தில் அவசரகால பழுதுபார்ப்பின் போது, ஐந்து பராமரிப்பு தொழிலாளர்கள் விபத்தில் சிக்கினர், மேலும் ஒரு தொழிலாளி இறந்தார்.
# பார்சிலோனா அனல் மின் நிலையம்

**பார்சிலோனா அனல் மின் நிலையம்** (*Thermal power station of Barcelona*) எசுப்பானிய நாட்டின் பார்சிலோனாவின் துறைமுகத் பகுதியில் உள்ளது. இந்நிலையம் வாயு தொழில்நுட்பத்தை கொண்டு ஓர் ஒருங்கிணைந்த சுழற்சியில் மின் உற்பத்தியைச் செய்து வருகிறது. இங்கு 425 மெகாவாட்டு மின் உற்பத்தித்திறன் கொண்ட 2 வெப்ப அலகுகள் உள்ளன. இயற்கை எரிவாயு இங்கு எரிபொருளாகப் பயன்படுத்துகிறது. முதலில் வாயு சக்தியை வெப்பசக்தியாக மாற்றி, பிறகு அந்த வெப்பத்தை பயன்படுத்தி மேலதிக மின்சக்தி உற்பத்தி நடைபெறுகிறது. மொத்தமாக 850 மெகாவாட்டு மின்சாரம் இங்கு உற்பத்தி செய்யப்படுகிறது. பன்னாட்டு நிறுவனமான கேசு நேச்சுரல் நிறுவனத்திற்கு பார்சிலோனா அனல் மின் நிலையம் சொந்தமானதாகும்.
# 2025 தில்லி தானுந்துக் குண்டுவெடிப்பு

**2025 தில்லி தானுந்துக் குண்டுவெடிப்பு**, இந்தியாவின் தலைநகரான தில்லியின் செங்கோட்டை மெட்ரோ நிலையத்தின் நுழைவாயில் எண் 1 அருகே 10 நவம்பர் 2025 அன்று மாலை 6:52 மணியளவில் கார் குண்டு வெடித்ததில் 13 பேர் கொல்லப்பட்டனர் மற்றும் 20 பேருக்கும் மேற்பட்டோர் படுகாயம் அடைந்தனர்..படுகாயமடைந்தோரில் 2 பேர் சிகிச்சைப் பலனின்றி இறந்தனர். இதனால் பலி எண்ணிக்கை 15 ஆக உயர்ந்துள்ளது. இக்கார்குண்டு வெடிப்பில் அக்காரை ஓட்டி வந்த உமர் உன்-நபி என்ற மருத்துவரும் உயிரிழந்தார்.  
1967 சட்டவிரோத செயல்பாடுகள் தடுப்புச் சட்டத்தின் கீழ் இக்குண்டு வெடிப்பு தொடர்பாக தேசியப் புலானாய்வு முகமை விசாரணை செய்ய அரசு நியமித்துள்ளது.  
அம்மோனியம் நைட்ரேட்டுடன் எரி எண்ணெய்யும் கலந்து, வெடிபொருளாக காரில் ஏற்றி வெடிக்க வைத்திருக்கலாம் என தில்லி காவல்துறை கருதியது.  
இத்தற்கொலைப்படைத் தாக்குதலை அல்-ஃபலா பல்கலைக்கழக மருத்துவக் கல்லூரியில் பணியாற்றும் காஷ்மீரத்தின் புல்வாமா மாவட்டத்தில் உள்ள கோயில் கிராமத்தைச் சேர்ந்த உமர் உன்-நபி எனும் மருத்துவர் நடத்தியுள்ளதை, உமர் நபி மற்றும் அவரது தாயின் டி. என். ஏ. மூலம் உறுதி செய்யப்பட்டுள்ளது. மேலும் தற்கொலை குண்டுவெடிப்பு என்பது தவறாகப் புரிந்து கொள்ளப்பட்ட ஒரு கருத்து என தாக்குதலுக்கு முந்தைய காணொலி மூலம் பேசியுள்ளார்.. மேலும் தாக்குதலுக்கு காரை வாங்கிக் கொடுத்த அமீர் ரசீத் அலியை தேசியப் புலனாய்வு அமைப்பால் கைது செய்யப்பட்டுள்ளார். 14 நவம்பர் 2025 அன்று புல்வாமாவில் உள்ள மருத்துவர் உமர் நபியின் சொந்த வீட்டை மாவட்ட நிர்வாகம் இடித்துத் தள்ளியது.  
2001 இந்திய நாடாளுமன்றம் மீதான தாக்குதலுக்குப் பின்னர் 14 ஆண்டுகள் கழித்து தில்லியில் நடைபெற்ற பயங்கரவாதத் தாக்குதல் ஆகும்.
# 2025 தில்லி தானுந்துக் குண்டுவெடிப்பு

## பின்னணி

9 நவம்பர் 2025 அன்று ஜம்மு காஷ்மீர் காவல்துறை, அரியானா மாநில காவல்துறையுடன் இணந்து, பரிதாபாத் நகரத்தின் ஒரு வீட்டில் 350 கிலோகிராம் எடையுள்ள வெடிகுண்டுகளை தயாரிப்பதற்கான மூலப்பொருட்களை, தாக்குதல் துப்பாக்கிகள், கைத்துப்பாக்கிகள், துப்பாக்கி ரவைகள் மற்றும் டைமர் கைப்பற்றியது. அதே நகரத்தில் அடுத்த நாளன்று மற்றொரு வீட்டில் வெடிகுண்டுகள் தயாரிப்பதற்கான 2,563 கிலோகிராம் எடையுள்ள மூலப்பொருட்களை காவல்துறையினர் கைப்பற்றினர். மேற்படி வீட்டை புல்வாமாவைச் சேர்ந்த மருத்துவர் மூஜம்மில் சகீல் (Mujammil Shakeel) வாடகைக்கு எடுத்து தங்கியிருந்தது தெரியவந்தது. காவல்துறையினர் முஜாம்மில் சகீல் மற்றும் காசிகுண்ட் பகுதியைச் சேர்ந்த *அதீல் மஜீத் ரத்தேர்* (Adeel Majeed Rather) ஆகிய இரு மருத்துவர்களையும் கைது செய்தனர். இவ்விரு மருத்துவர்களும் பாக்கித்தானில் செயல்படும் ஜெய்ஸ்-இ-முகமது மற்றும் காஷ்மீரில் செயல்படும் *அன்சார் கஸ்வத்-உல்-ஹிந்த்* ஆகிய இசுலாமியத் தீவிரவாத அமைப்புகளுடன் இரகசியத் தொடர்புடையவர்கள் என கண்டறியப்பட்டது. தங்குமிடங்களை வாடகைக்கு எடுத்த மருத்துவரும், தில்லி செங்கோட்டை குண்டுவெடிப்பில் ஈடுபட்ட சந்தேக நபரும் பரிதாபாத்தில் உள்ள ஒரே மருத்துவமனையில் பணிபுரிந்தவர்கள். தில்லி காவல்துறை பரிதாபாத் தேடுதல் வேட்டைக்கும், தில்லி கார் குண்டு வெடிப்புக்கும் எத்தொடர்பும் இல்லை என அலுவல்பூர்வமாக அறிவிக்கவில்லை.
# 2025 தில்லி தானுந்துக் குண்டுவெடிப்பு

## பின்னணி

### என் ஐ ஏ-வின் கைதுகள்

என்ஐஏ விசாரணையில் இதுவரை 6 பேரைக் கைது செய்துள்ளது. இக்குண்டுவெடிப்பில் நேரடியாக ஈடுபட்ட உமர் உன்-நபி சம்பவ இடத்தில் இறந்து விட்டார். இதுவரை (12 நவம்பர் 2025 முடிய) கார்வெடிகுண்டில் இறந்த தற்கொலையாளி உமர் நபிக்கு நேரடியாகவும், மறைமுகமாகவும் உதவிச் செயல்பட்ட 6 பேரை என் ஐ ஏ கைது செய்துள்ளது. அவர்களது விவரம் பின்வருமாறு:
1. அமீர் ரசீத் ஆல்வி - தற்கொலையாளியான மருத்துவர் உமர் உன்-நபி பயன்படுத்திய கார்வெடிகுண்டுக்கான தானுந்தின் உரிமையாளர்.
1. டேனிஷ் என்ற ஜசீர் பிலால் வானி - தற்கொலையாளி உமர் நபிக்கு கார்குண்டுவெடிப்பிற்கான தொழில்நுட்ப உதவிகளை வழங்கிய 20 வயது இளைஞன். உமர் நபியுடன் இணைந்து கார்வெடிகுண்டு தாக்குதலுக்கு திட்டமிட்டவர். இவர் காஷ்மீரைச் சேர்ந்தவர்.
1. மருத்துவர். முஜாம்மில் அகமது ஷகீல் கனே - காஷ்மீரின் புல்வாமாவைச் சேர்ந்த மருத்துவர்.
1. மருத்துவர் அதீல் அகமது ரத்தேர் - காஷ்மீரின் அனந்தநாக்கைச் சேர்ந்த மருத்துவார்.
1. மருத்துவர். சாகீன் சயீத் - லக்னோவைச் சேர்ந்த முதுநிலை பெண் மருத்துவர். இவர் ஜெய்ஸ்-இ-முகமது அமைப்பின் இந்திய ஒருங்கிணைப்பாளர் எனக்கருதப்படுபவர்.
1. முஃப்தி இர்பான் அகமது வாகே - காஷ்மீரின் சோபியானைச் சேர்ந்தவர்
1. சோயப் - தோஜ் கிராமம், பரீதாபாத், அரியானா
1. மருத்துவர். பிலால் நசீர் மல்லா - பாரமுல்லா மாவட்டம், சம்மு காஷ்மீர்
# 2025 தில்லி தானுந்துக் குண்டுவெடிப்பு

## பின்னணி

### அமலாக்க இயக்குனரகத்தால் கைது செய்யப்பட்டவர்கள்

- ஜாவத் அகமது சித்திக் - நிறுவனர், அல்-ஃபலா பல்கலைக்கழகம்
# 2025 தில்லி தானுந்துக் குண்டுவெடிப்பு

## இதனையும் காண்க

- உமர் உன்-நபி
- கோயில் கிராமம்
- அல்-ஃபலா பல்கலைக்கழகம்
- நவ்காம், பட்காம் மாவட்டம்
- ஒற்றை ஓநாய் தாக்குதல்
- 2025 பொண்டாய் கடற்கரை துப்பாக்கிச் சூடு
# கெர்ரி பேக்கர்

**கெர்ரி பிரான்சிஸ் புல்மோர் பேக்கர்** (*Kerry Francis Bullmore Packer*, 17 திசம்பர் 1937 - 26 திசம்பர் 2005) என்பவர் ஒரு ஆத்திரேலிய ஊடக அதிபராவார். இவர் இருபதாம் நூற்றாண்டு ஆத்திரேலியாவின் மிகவும் சக்திவாய்ந்த ஊடக உரிமையாளர்களில் ஒருவராகக் கருதப்படுகிறார். பேக்கர் குடும்ப நிறுவனம் நைன் நெட்வொர்க் மற்றும் வெளியீட்டு நிறுவனமான ஆஸ்திரேலியன் கன்சாலிடேட்டட் பிரஸ் இரண்டிலும் கட்டுப்பாட்டுப் பங்கைக் கொண்டிருந்தது. பின்னர் அவை பப்ளிசிங் அண்ட் பிராட்காஸ்டிங் லிமிடெட் (பிபிஎல்) என இணைக்கப்பட்டன. பேக்கர் ஆத்திரேலியாவிற்கு வெளியே, உலகத் தொடர் துடுப்பாட்டப் போட்டியை நிறுவியதற்காக மிகவும் பிரபலமானவர். இவர் இறக்கும் போது, ஆத்திரேலியாவின் மிகவும் பணக்கார, மிகவும் செல்வாக்கு மிக்க மனிதர்களில் ஒருவராக இருந்தார். 2004 ஆம் ஆண்டில், *பிசினஸ் ரிவியூ வீக்லி* பத்திரிகை பேக்கரின் நிகர சொத்து மதிப்பை ஆஸ்திரேலிய A$6.5 பில்லியன் என மதிப்பிட்டது.
# கெர்ரி பேக்கர்

## துவக்க கால வாழ்க்கை

கெர்ரி பேக்கர் 1937 திசம்பர் 17 அன்று ஆத்திரேலியாவின் சிட்னி நகரில் பிறந்தார். இவரது தந்தை சர் ஃபிராங்க் பேக்கர், ஆத்திரேலிய ஊடக உரிமையாளர், ஆஸ்திரேலிய கன்சாலிடேட்டட் பிரஸ் மற்றும் நைன் நெட்வொர்க்கின் கட்டுப்பாட்டைக் கொண்டிருந்தார். இவரது தாயார், கிரெட்டல் புல்மோர், ஸ்காட்டிஷ் ரக்பி யூனியன் வீரரான ஹெர்பர்ட் புல்மோரின் மகளாவார். இவருக்கு கிளைட் பாக்கர் என்னும் அண்ணன் இருந்தார். இவர் பள்ளியில் குத்துச்சண்டை, துடுப்பாட்டம், ரக்பி உள்ளிட்ட பல்வேறு விளையாட்டுகளில் கலந்துகொண்டார். இருப்பினும், இவர் கல்வி கற்பதில் சிரமப்பட்டார், ஒருவேளை கண்டறியப்படாத எழுத்துமயக்கம் காரணமாக இருக்கலாம்.
# கெர்ரி பேக்கர்

## வணிகம்

பேக்கர், தனது குடும்ப நிறுவனமான கன்சாலிடேட்டட் பிரஸ் ஹோல்டிங்ஸ் வழியாக, பப்ளிசிங் அண்ட் பிராட்காஸ்டிங் லிமிடெட் (பிபிஎல்) நிறுவனத்தில் 37% பங்குகளுடன் முக்கிய பங்குதாரராக இருந்தார். பேக்கரின் மரணம் வரை பிபிஎல் நைன் தொலைக்காட்சி அலைவரிசையையும், ஆத்திரேலியாவின் அதிகம் விற்பனையாகும் பல பத்திரிகைகளை அச்சிடும் ஆஸ்திரேலியன் கன்சாலிடேட்டட் பிரஸ்ஸையும் வைத்திருந்தது. இவர் பல சூதாட்டம் மற்றும் சுற்றுலாத் தொழில்களிலும் ஈடுபட்டார். குறிப்பாக மெல்போர்னில் உள்ள கிரவுன் கேசினோ தொழிலில் ஈடுபட்டார். நைன் நெட்வொர்க், ஆஸ்திரேலியன் கன்சாலிடேட்டட் பிரஸ் ஆகிய வணிகங்கள் பின்னர் பிபிஎல் மீடியாவிற்கு விற்கப்பட்டன.  
வணிக உலகில் பேக்கர் பரவலாக மதிக்கப்பட்டார், அரசியல்வாதிகளால் அரவணைக்கப்பட்டார். மேலும் இவர் ஒரு மோசமான மாணவராக இருந்தபோதிலும், இவர் வழ்ந்த காலத்தின் மிகவும் சாதுர்யமான தொழிலதிபர்களில் ஒருவராக பரவலாகக் கருதப்பட்டார்.  
குடும்பத்தின் வணிக சாம்ராசியத்தை நடத்துவதற்கு பேக்கர் முதல் தேர்வாக இருக்கவில்லை - கெர்ரியின் அண்ணன் கிளைட் பேக்கர் நிறுவனத்தை கையகப்படுத்துவார் என்று அவரின் தந்தை நினைத்திருந்தார். ஆனால் 1970 களின் முற்பகுதியில் கிளைட் தன் தந்தையுடன் பிரிந்து ஆத்திரேலியாவை விட்டு நிரந்தரமாக வெளியேறினார்.  
1974 ஆம் ஆண்டு தன் தந்தையின் மரணத்திற்குப் பிறகு, கெர்ரி பேக்கரின் சுயாதீனமான வணிக வாழ்க்கை தொடங்கியது. இவர் பி.பீ.எல். இல் குடும்பத்தின் பங்கின் கட்டுப்பாட்டைப் பெற்றார். இதன் மதிப்பு A$100மில்லியன் . மேலும், தொலைக்காட்சி மற்றும் கேசினோக்களில் இவரது முக்கிய ஆத்திரேலிய முதலீடுகள் அரசாங்க ஒழுங்குமுறைகளால் போட்டிகளிலிருந்து மிகவும் பாதுகாக்கப்பட்டன. அவற்றை பேக்கரும் அவரது ஊழியர்களும் மிகவும் கடினமாக உழைத்து பராமரித்தனர்.  
2001 ஆம் ஆண்டு இவரது மகன் ஜேம்ஸ் முதலீடு செய்திருந்த ஒன். டெல் என்ற தொலைபேசி நிறுவனம் சரிவைக் கண்டது. அது பேக்கர் குடும்பத்தின் வணிக நற்பெயருக்கு விழுந்த அடி ஆகும்.  
கெர்ரி பேக்கர் ஆத்திரேலியாவின் மிகப்பெரிய நில உரிமையாளர்களில் ஒருவராகவும் இருந்தார். 2003 ஆம் ஆண்டில், இவரது சொத்துக்களில் ஒன்றில் மாணிக்கக் கற்கள் இருப்பது கண்டுபிடிக்கப்பட்டது.  
பேக்கரின் ஊடக சாம்ராஜ்யத்தில் பத்திரிகைகள், தொலைக்காட்சி வலைப்பின்னல்கள், தொலைத்தொடர்பு, பெட்ரோலிய வேதியல், கனரக பொறியியல், பெரிஷர் ப்ளூ ஸ்கை ரிசார்ட்டில் 75% பங்கு, வைர ஆய்வு, நிலக்கரி சுரங்கங்கள், சொத்துகள், ஃபாக்ஸ்டெல் கம்பிடவடத் தொலைக்காட்சி வலைப்பின்னலில் ஒரு பங்கு மற்றும் ஆஸ்திரேலியா மற்றும் வெளிநாடுகளில் இலாபகரமான கேசினோ வணிகத்தில் முதலீடுகள் ஆகியவை அடங்கும்.
# தெனிசு மக்னேவ்

**தெனிசு மக்னேவ்** (*Denis Makhnev*) என்பவர் கசாக்சுத்தான் நாட்டைச் சேர்ந்த ஒரு சதுரங்க வீரராவார். 2000 ஆம் ஆண்டு பிப்ரவரி மாதம் 20 ஆம் தேதியன்று கசாக்சுத்தான் நாட்டின் பாவ்லோதர் நகரத்தில் இவர் பிறந்தார். பிடே அமைப்பு 2021 ஆம் ஆண்டில் இவருக்கு சதுரங்க கிராண்டுமாசுட்டர் பட்டத்தை வழங்கியது.
# தெனிசு மக்னேவ்

## சதுரங்க வாழ்க்கை

2024 ஆம் ஆண்டு ஏப்ரல் மாதத்தில் நடைபெற்ற 21ஆவது பாங்காக்கு சதுரங்க திறந்த நிலை போட்டியில் சிறீ அரி எல். ஆர்., சயந்தன் தாசு மற்றும் இயேம்சு மோரிசை விட சமநிலை முறிவு போட்டிகளில் அதிக புள்ளிகள் பெற்ற பிறகு, வெற்றியாளர் விட்டலி பெர்னாட்சுக்கி மற்றும் இரண்டாம் இடத்தைப் பிடித்த மித்ரபா குகா ஆகியோருக்குப் பின்னால் மூன்றாவது இடத்தைப் பிடித்தார்.  
2024 ஆம் ஆண்டு நவம்பர் மாதத்தில் கசாக்சுத்தான் நாட்டு சதுரங்க வெற்றியாளர் கோப்பையை வென்றார்.இரமலான் சல்மகானோவ் மற்றும் மிகைல் நிகிடென்கோ ஆகியோரை முந்தினார்.
# தெக்டிப்பிளுரா

**தெக்டிப்பிளுரா** (*Tectipleura*) அல்லது டெக்டிப்பிளுரா என்பது நிலம் மற்றும் நீரில் வசிக்கும் வயிற்றுக்காலி மெல்லுடலிகளின் துணைப்பிரிவு ஆகும்.  
இந்த குழுவில் 27,000க்கும் மேற்பட்ட பல்வேறு சிற்றினங்கள் உள்ளன. இவற்றில் பல்வேறு குழுக்கள் நத்தை, ஓடில்லா நத்தை, கடல் முயல் எனும் நத்தைகள் உள்ளன. இவை உலகெங்கிலும் உள்ள பல்வேறு வாழ்விடங்களில் வாழ்கின்றன.
இது யூயோபிசுடோப்ராங்கியா, பான்புல்மோனாட்டா துணைத்தொகுப்புகளை ஒருங்கிணைத்து உருவாக்கப்பட்டது.  
*தெக்டிப்பிளுரா* 200 மில்லியன் ஆண்டுகளுக்கும் மேலாக உள்ளது.
# தெக்டிப்பிளுரா

## உட்பிரிவுகள்

- யூயோபிசுடோப்ராங்கியா
- பான்புல்மோனாட்டா
# இப்சா சைல்ட்ரினி

**இப்சா சைல்ட்ரினி** (*Ipsa childreni*) என்பது சிறிய அல்லது நடுத்தர அளவிலான கடல் நத்தை சிற்றினமாகும். இது ஒரு கடல் சோகி ஆகும். இவை மெல்லுடலிகளில் *சைப்ரேயிடே* குடும்பத்தைச் சேர்ந்தவை.
# இப்சா சைல்ட்ரினி

## விளக்கம்

18 மற்றும் 19 ஆம் நூற்றாண்டு இங்கிலாந்து மெல்லுடலி ஆய்வாளர் ஜான் ஜார்ஜ் சைல்ட்ரின் நினைவாக இந்தச் சிற்றினம்,*இப்சா சைல்ட்ரினி* எனப் பெயரிடப்பட்டது. *இ. சைல்ட்ரினி*யின் ஓடு 22.4 மிமீ நீளமுடையது. ஓட்டின் பக்கவாட்டு விட்டம் 15.3 மிமீ ஆகும். முதுகு-வயிற்றுப்புற விட்டம் 12.1 மிமீ ஆகும்.
*இ. சைல்ட்ரினி*யின் முதுகுப்புற வயிற்றுப்புறக் காட்சி  
*இ. சைல்ட்ரினி* அசாதாரணமானது. இதன் முழு ஓடு முழுவதும் விரிந்து கிடக்கும் முகடுகளைக் கொண்டது. அனைத்து கவ்ரிகளும் முகடுகளைக் கொண்டுள்ளன (முகடுகள் "பற்கள்" என்று அழைக்கப்படுகின்றன). இவை ஓட்டின் துளையை வரிசைப்படுத்துகின்றன. மேலும் சில சிற்றினங்களில் இந்த பற்கள் ஓட்டின் முழுவதும் அடிப்பகுதியிலும் நீண்டுள்ளன. ஆனால் இதில் மட்டும் பற்கள் முழுவதும் நீண்டு காணப்படும்.
# இப்சா சைல்ட்ரினி

## பரவல்

இந்தியப் பெருங்கடலில் உள்ள மொரிசியசு தீவிலிருந்து கிழக்கு நோக்கி பிஜி மற்றும் அவாயித் தீவுகள் வரை பல தீவுக் குழுக்களில் இந்த சிற்றினங்கள் வாழ்கின்றன.
# தேசிய பாசி சங்கம்

**தேசிய பாசி சங்கம்** (*National Algae Association*) என்பது வணிக ரீதியாக சிந்திக்கும் பாசி ஆராய்ச்சியாளர்கள், பாசி உற்பத்தியாளர்கள் மற்றும் உபகரண நிறுவனங்கள் ஆகியோருக்காக அமெரிக்காவில் அமைக்கப்பட்ட ஓர் இலாப நோக்கற்ற பாசி உற்பத்தி வர்த்தக அமைப்பாகும்.  
2008 ஆம் ஆண்டு சனவரி மாதத்தில் இச்சங்கம் உருவாக்கப்பட்டது. டெக்சாசு மாநிலத்தின் ஊசுட்டன் நகரத்தை தலைமையிடமாகக் கொண்டு செயல்படுகிறது. வணிக பாசி எரிபொருள் பயன்பாடுகளுக்கான ஆராய்ச்சி மற்றும் மேம்பாட்டு முயற்சிகளை ஒருங்கிணைக்க முயல்கிறது. பாசி எரிபொருள் குறித்த அறிவியல் ஆவணங்களை வழங்குவதற்கான மாநாடுகளையும் இச்சங்கம் நடத்துகிறது.
# தேசிய பாசி சங்கம்

## நோக்கம்

பாசிகள் ஆராய்ச்சி, வளர்ப்பு, உற்பத்தி மற்றும் தொழில்மயமாக்கல் ஆகியவற்றை ஊக்குவிக்கும் நோக்கில் தேசிய பாசி சங்கம் நிறுவப்பட்டது. பாசி எரிபொருள் மூலம் உணவு, மருந்து, கால்நடை உணவு, உரம் போன்றவற்றை தயாரிக்க உதவும் புதிய தொழில்நுட்பங்களை வளர்ப்பதும் இச்சங்கத்தின் நோக்கமாகும். விஞ்ஞானிகள், தொழிலதிபர்கள், முதலீட்டாளர்கள் ஆகியோருக்கு இடையில் ஒத்துழைப்பை ஏற்படுத்தி, பாசி தொழில்நுட்பத்தை வேகமாக வளர்ப்பதும் இதன் நோக்கங்களில் ஒன்றாகும்.
# இப்சா

**இப்சா** (*Ipsa*) என்பது *சைப்ரெய்டே* குடும்பத்தைச் சேர்ந்த சிறிய அல்லது நடுத்தர அளவிலான கடல் நத்தைகள், கோவி, கடல் வயிற்றுக்காலி மெல்லுடலிகள் ஆகியவற்றின் ஒரு பேரினமாகும்.
# இப்சா

## பேரினங்கள்

*இப்சா* பேரினத்தின் கீழ் இப்சா சைல்ட்ரினி எனும் ஒற்றைச் சிற்றினம் மட்டுமே உள்ளது.
# மார்கரெட் எலிசபெத் பெலிக்சு

**மார்கரெட் எலிசபெத் பெலிக்சு** (பிறப்பு 1937) என்பவர் தமிழக சட்டமன்ற மேனாள் நியமன உறுப்பினரும் தமிழ்நாட்டு கல்வியாளரும் ஆவார். இவர் தமிழ்நாடு சட்டமன்றத்தில் இரண்டு முறை பதவி வகித்துள்ளார். இவர் ஆங்கிலோ-இந்திய சமூகத்தைச் சேர்ந்த பரிந்துரைக்கப்பட்ட உறுப்பினராக ஆறாவது (1977–80), ஏழாவது (1980–84) சட்டமன்றத்தில் பணியாற்றினார்.
# மார்கரெட் எலிசபெத் பெலிக்சு

## ஆரம்ப கால வாழ்க்கை

1937ஆம் ஆண்டு சனவரி 27ஆம் தேதி தமிழ்நாட்டில் (அப்போது சென்னை மாநிலம்) பிறந்த மார்கரெட் எலிசபெத், டோவெட்டன் கோரி பெண்கள் உயர்நிலைப் பள்ளியில் பயின்றார். சென்னை இராணி மேரி கல்லூரியில் முதுகலைப் பட்டம் பெற்றார். மேலும் சென்னை தூய கிறித்தோபர் பயிற்சிக் கல்லூரியில் ஆசிரியர் பயிற்சிப் படிப்பை முடித்தார்.
# மார்கரெட் எலிசபெத் பெலிக்சு

## பணி

பெலிக்சு தமிழ்நாடு மாநில கல்வி வாரியத்தின் உறுப்பினராகவும், தென்னிந்திய கத்தோலிக்க திருச்சபையின் எவர்ட் மெட்ரிகுலேஷன் மேல்நிலைப் பள்ளியின் நிர்வாகக் குழுவின் தலைவராகவும் இருந்துள்ளார். டோவெட்டன் கோரி பெண்கள் உயர்நிலைப் பள்ளியின் தலைமையாசிரியராகவும் இருந்துள்ளார்.  
1977ஆம் ஆண்டில், ஆங்கிலோ-இந்திய உறுப்பினர்களுக்காக ஒதுக்கப்பட்ட ஒரு இடத்திற்கு தமிழ்நாட்டின் ஆறாவது சட்டமன்றத்திற்கு இவர் பரிந்துரைக்கப்பட்டார். அடுத்த சட்டமன்றத்திலும் (1980–84) இவர் தனது பதவிக் காலத்தைத் தொடர்ந்தார்.
# மார்கரெட் எலிசபெத் பெலிக்சு

## தனிப்பட்ட வாழ்க்கை

1991ஆம் ஆண்டு கல்வித் துறையில் இவர் செய்த பங்களிப்புகளைப் பாராட்டி தேசிய விருதைப் பெற்ற நன்கு அறியப்பட்ட ஆசிரியரும் தலைமை ஆசிரியருமான கிளெமென்ட் பெலிக்சை மணந்தார்
# புரூணை மின்சாரத் துறை

**புரூணை மின்சாரத் துறை** (*Electricity sector in Brunei*) புரூணை நாட்டில் மின் உற்பத்தி, பரிமாற்றம், விநியோகம் மற்றும் விற்பனை என பரந்து விரிந்துள்ளது.
# புரூணை மின்சாரத் துறை

## நிர்வாகம்

புரூணை மின்சாரத் துறை, எரிசக்தி அமைச்சகத்தின் கீழ் உள்ள மின்சார சேவைகள் துறையால் கட்டுப்படுத்தப்படுகிறது..
# புரூணை மின்சாரத் துறை

## மின் உற்பத்தி

2010 ஆம் ஆண்டில், புரூணையில் மின்சார உற்பத்தி 3,862,000,000 கிலோவாட்டு மணி அளவை எட்டியது. இதில் 99% இயற்கை எரிவாயு மூலங்களிலிருந்தும், மீதமுள்ள 1% எண்ணெய் மூலங்களிலிருந்தும் உற்பத்தி செய்யப்பட்டது.
# புரூணை மின்சாரத் துறை

## மின் உற்பத்தி நிலையங்கள்

- பெலிங்கசு மின் உற்பத்தி நிலையம்
- பெராகாசு மின் உற்பத்தி நிலையம்
- புக்கிட் பங்கல் மின் உற்பத்தி நிலையம்
- கடோங் மின் உற்பத்தி நிலையம்
- இயெருடாங் மின் உற்பத்தி நிலையம்
- உலுமுட் மின் உற்பத்தி நிலையம்
- செரியா மின் உற்பத்தி நிலையம்
# புரூணை மின்சாரத் துறை

## மின் பரவல்

செரியாவிலிருந்து பந்தர் செரி பெகவான் வரையிலான 66 கிலோவாட்டு மின்சாரம் பரவுகிறது.
# மங்கோலிய மின்சாரத் துறை

**மங்கோலிய மின்சாரத் துறை** (*Electricity sector in Mongolia*) மங்கோலியா நாட்டில் மின் உற்பத்தி, பரிமாற்றம், விநியோகம் மற்றும் விற்பனை என பரந்து விரிந்துள்ளது.
# மங்கோலிய மின்சாரத் துறை

## மின் உற்பத்தி

### அளவு

2018 ஆம் ஆண்டில், மங்கோலியா 8.2 தெராவாட்டுமணி மின்சாரத்தை உற்பத்தி செய்தது. இதில் 6.5 தெராவாட்டுமணி மின்சாரம் (79.7%) உள்நாட்டில் உற்பத்தி செய்யப்பட்டது. 1.7 தெராவாட்டுமணி (20.3%) சீனா மற்றும் உருசியா நாடுகளீலிருந்து இறக்குமதி செய்யப்பட்டது.
# மங்கோலிய மின்சாரத் துறை

## மின் உற்பத்தி

### மின் உற்பத்தி நிலையங்கள்

2010 ஆம் ஆண்டில், மங்கோலியாவில் உள்ள அனைத்து வகையான மின் உற்பத்தி நிலையங்களாலும் உற்பத்தி செய்யப்பட்ட மொத்த மின்சாரத்தின் அளவு 4,256.1 கிலோவாட்டுமணி (அனல் மின்சாரம்), 31 கிலோவாட்டுமணி (நீர் மின்சாரம்), 13.2 கிலோவாட்டுமணி (டீசல்) மற்றும் 0.6 கிலோவாட்டுமணி (சூரிய மற்றும் காற்று) ஆகும்.
# மங்கோலிய மின்சாரத் துறை

## மின் உற்பத்தி

### எரிபொருள் வகைகள்

2012 ஆம் ஆண்டில், மங்கோலியாவில் 98% மின்சாரத்தை உற்பத்தி செய்ய நிலக்கரி பயன்படுத்தப்பட்டது.  
| ஆண்டு | நிலக்கரி | எண்ணெய் | நீர் | காற்று |  |
| --- | --- | --- | --- | --- | --- |
| 2015 | 4670 | 10 | 70 | 150 |  |
| 2014 | 4510 | 10 | 60 | 120 |  |
| 2013 | 4280 | 10 | 60 | 50 | } |
# மங்கோலிய மின்சாரத் துறை

## மின்சார பரிமாற்றம்

பெரிய மற்றும் அரிதான மக்கள் தொகை காரணமாக, மங்கோலியாவில் உள்ள மின் கட்டம் நான்கு பகுதிகளாகப் பிரிக்கப்பட்டுள்ளது. அவை, மத்திய எரிசக்தி அமைப்பு, மேற்கத்திய எரிசக்தி அமைப்பு, கிழக்கு எரிசக்தி அமைப்பு மற்றும் அல்தாய்-உலியாசுட்டாய் எரிசக்தி அமைப்பு என்பனவாகும். மத்திய எரிசக்தி அமைப்பு உருசியாவின் மின் கட்டத்துடன் 220 கிலோவாட்டு அளவில் ஒன்றோடொன்று இணைக்கப்பட்டுள்ளது. நாட்டில் மின்சார பரிமாற்றம் தேசிய மின் பரிமாற்ற கட்டத்தால் இயக்கப்படுகிறது.
# மங்கோலிய மின்சாரத் துறை

## மின் விநியோகம்

உலான்பாதரில் உள்ள ஒரே மின்சார விநியோக நிறுவனம் உலான்பாதர் மின்சார விநியோக வலையமைப்பு ஆகும். நாட்டிற்குள் மின்சுமை அனுப்புதல் தேசிய அனுப்புதல் மையத்தால் நிர்வகிக்கப்படுகிறது.
# மங்கோலிய மின்சாரத் துறை

## மின் நுகர்வு

2023–2024 ஆண்டு குளிர்காலத்தில், மங்கோலியாவில் அதிகபட்ச மின் சுமை சுமார் 1,567 மெகாவாட்டாக இருக்கும் என்று எதிர்பார்க்கப்பட்டது.  
2018 ஆம் ஆண்டில், மங்கோலியாவின் மின்சார நுகர்வில் பெரும்பகுதி தொழில் மற்றும் கட்டுமானத்தால் இயக்கப்படுகிறது.  
**மங்கோலியாவில் மின் நுகர்வு**  
| தொழில் & கட்டுமானம் | 47 |  |
| --- | --- | --- |
| போக்குவரத்து & தொடர்பு | 3 |  |
| வேளாண்மை | 1 |  |
| வீடு & பொது வீட்டுவசதி | 18 |  |
| பிற | 7 |  |
| பரிமாற்றம் & விநியோகம் இழப்பு | 12 |  |
| மின் நிலையப் பயன்பாடு | 12 |  |
| ஏற்றுமதி | 0 | } |
# க. மூர்த்தி

க. மூர்த்தி என்பவர் பெரம்பலூர் மாவட்டம் வேப்பந்தட்டையில் உள்ள அரசு கலை மற்றும் அறிவியல் கல்லூரியில் ஆங்கிலத் துறைத் தலைவராகப் பணிபுரியும் ஒரு எழுத்தாளர் ஆவார். இவர் சிறுகதைகள், நாவல்கள் மற்றும் மொழிபெயர்ப்புகளிலும் ஈடுபட்டுள்ளார். இவருடைய படைப்புகளில் கள்ளிமடையான் (சிறுகதைகள்), மோணோலாக் கதைகள் (சிறுகதைகள்), மற்றும் பங்குடி (நாவல்) ஆகியவை அடங்கும். பிற நூல்கள் மற்றும் படைப்புகள்: 'கனலி', 'வாசகசாலை', 'கதவு', 'புதிய மனிதன்' போன்ற இலக்கிய இதழ்களில் இவரது படைப்புகள் வெளிவந்துள்ளன.
# பினாங்கு பிரித்தானிய முடியாட்சி

**பினாங்கு பிரித்தானிய முடியாட்சி** (ஆங்கிலம்: *Crown Colony of Penang*; மலாய்: *Jajahan Mahkota Pulau Pinang*) என்பது 1946-ஆம் ஆண்டில் இருந்து 1957-ஆம் ஆண்டு வரையில் பினாங்கு மாநிலம், பிரித்தானிய முடியாட்சி ஆளுமையின் கீழ் இருந்ததைக் குறிப்பிடுவதாகும். 1786-ஆம் ஆண்டு கெடா சுல்தானகத்தால் விட்டுக் கொடுக்கப்பட்ட பிறகு, பினாங்கு தீவு பிரித்தானிய இறையாண்மையின் கீழ் வந்தது.  
பினாங்கு தீவு, 1826-ஆம் ஆண்டில் இருந்து 1946-ஆம் ஆண்டு வரையில் நீரிணை குடியேற்றங்களின் ஒரு பகுதியாக இருந்தது. பின்னர் சிங்கப்பூருடன் இணைக்கப்பட்ட இந்த பினாங்கு பிரித்தானிய முடியாட்சி, இலண்டனில் இருந்த பிரித்தானிய குடியேற்ற அலுவலகத்தின் *(Colonial Office)* நேரடி கட்டுப்பாட்டின் கீழ் ஒரு முடியாட்சி குடியேற்றப் பகுதியாக *(Crown colony)* மாறியது. பின்னர் இந்த முடியாட்சி மலாயன் ஒன்றியத்தில் இணைக்கப்பட்டது.
# பினாங்கு பிரித்தானிய முடியாட்சி

## வரலாறு

1786-ஆம் ஆண்டு, பிரித்தானிய கிழக்கிந்திய நிறுவனம், பினாங்கு தீவைக் கைப்பற்றி அங்கே ஒரு வணிக நிலையத்தை நிறுவியது. சயாமிய மற்றும் பர்மிய அண்டை நாடுகளால் ஏற்படும் அச்சுறுத்தலுக்கு எதிராக கெடாவின் பாதுகாப்பை உறுதி செய்வதற்காக, கெடா சுல்தானால் பினாங்கு தீவு பிரித்தானிய கிழக்கிந்திய நிறுவனத்திடம் ஒப்படைக்கப்பட்டது. பின்னர் அது ஒரு முடியாட்சி குடியேற்றப் பகுதியாக மாற்றப்பட்டது.  
1867-ஆம் ஆண்டு நீரிணை குடியேற்றங்கள் எனும் நிர்வாகக் கூட்டமைப்பின் மூலமாக பினாங்கு தீவு; பிரித்தானிய கிழக்கிந்திய நிறுவனத்தின் கட்டுப்பாட்டுக்குள் கொண்டு வரப்பட்டது.  
1955-ஆம் ஆண்டில், பினாங்கில் பிரித்தானிய ஆட்சி முடிவிற்கு வருவது குறித்து பேச்சுவார்த்தைகள் நடத்த துங்கு அப்துல் ரகுமான் பிரித்தானியர்களுடன் ஒரு சந்திப்புக் கூட்டத்திற்கு ஏற்பாடு செய்தார். அதுவே பினாங்கு நிர்வாகத்தை மலாயா ஒன்றியத்துடன் இணைப்பதற்கான முன்னெடுப்பாக அமைந்தது. பின்னர் காலத்தில் மலாயா ஒன்றியம் என்பது மலாயா கூட்டமைப்பு என மாற்றம் கண்டது.  
1957 ஆகத்து 31-ஆம் தேதி, ஐக்கிய இராச்சியத்திடமிருந்து மலாயா விடுதலை பெற்றபோது, பினாங்குத் தீவு மலாயா கூட்டமைப்பில் ஒரு மாநிலமாக இணைக்கப்பட்டது. இந்த மலாயா கூட்டமைப்பு பின்னர் மலேசியா என விரிவாக்கம் கண்டது. பினாங்கு மற்றும் பிரித்தானிய போர்னியோவில் இருந்த சபா, சரவாக், பிரித்தானிய குடியேற்றங்களும் மலேசிய கூட்டமைப்பில் இணைக்கப்பட்டன.
# க.மூர்த்தி

**க. மூர்த்தி** (*K. Murthi*) என்பவர் பெரம்பலூர் மாவட்டம் வேப்பந்தட்டையில் உள்ள அரசு கலை மற்றும் அறிவியல் கல்லூரியில் ஆங்கிலத் துறைத் தலைவராகப் பணிபுரியும் ஒரு எழுத்தாளர் ஆவார். இவர் சிறுகதைகள், நாவல்கள் மற்றும் மொழிபெயர்ப்புகளிலும் ஈடுபட்டுள்ளார். இவருடைய படைப்புகளில் கள்ளிமடையான் (சிறுகதைகள்), மோணோலாக் கதைகள் (சிறுகதைகள்), மற்றும் பங்குடி (நாவல்) ஆகியவை அடங்கும். கனலி', 'வாசகசாலை', 'கதவு', 'புதிய மனிதன்' போன்ற இலக்கிய இதழ்களில் இவரது படைப்புகள் வெளிவந்துள்ளன.
# எசுத்தர் நீராற்பகுப்பு

**எசுத்தர் நீராற்பகுப்பு** (*Ester hydrolysis*) என்பது ஒரு கரிம வேதியியல் வினையாகும். இவ்வினை ஓர் எசுத்தரை ஒரு கார்பாக்சிலிக் அமிலம் அல்லது கார்பாக்சிலேட்டு மற்றும் ஓர் ஆல்ககாலாக நீராற்பகுக்கிறது. வினையூக்கியாக ஓர் அமிலத்தை அல்லது வினையாக்கியாக ஒரு காரத்தை பயன்படுத்தி இவ்வினையை நிகழ்த்தலாம்.
# எசுத்தர் நீராற்பகுப்பு

## எசுத்தர்களின் அமில நீராற்பகுப்பு

எசுத்தர்களின் அமில-வினையூக்கப்பட்ட நீராற்பகுப்பு வினையின் வழிமுறை பிசர் எசுத்தராக்கலுக்கு நேர்மாறானது. பிசர் எசுத்தராக்கல் வினை போலவே அமிலமும் வினையூக்க அளவுகளில் மட்டுமே தேவைப்படுகிறது. மேலும் அதிகப்படியான நீர் சமநிலையை கார்பாக்சிலிக் அமிலம் மற்றும் ஆல்ககாலை நோக்கி செலுத்துகிறது..
# எசுத்தர் நீராற்பகுப்பு

## எசுத்தர்களின் கார நீராற்பகுப்பு

எசுத்தர்களின் கார நீராற்பகுப்பு வினை சோப்பாக்கல் வினை என்றும் அழைக்கப்படுகிறது. சோடியம் ஐதராக்சைடு போன்ற ஒரு காரம் விகிதவியல் அளவில் இங்கு தேவைப்படுகிறது. அமிலம் வினையூக்கிய எசுத்தர் நீராற்பகுப்பைப் போலன்றி, இது ஒரு சமநிலை வினை அல்ல, ஆனாலும் நிறைவுக்கு செல்கிறது. ஐதராக்சைடு அயனி கார்போனைல் கார்பனைத் தாக்கி ஒரு நான்முகி இடைநிலையை அளிக்கிறது. பின்னர் இது ஓர் ஆல்காக்சைடு அயனியை வெளியேற்றுகிறது. இதன் விளைவாக கிடைக்கும் கார்பாக்சிலிக் அமிலம் ஆல்காக்சைடு அயனியை விரைவாக புரோட்டானேற்றம் செய்து ஒரு கார்பாக்சிலேட்டு அயனியையும் ஓர் ஆல்ககாலையும் தருகிறது..  
எத்தில் புரோப்பியோனேட்டின் கார நீராற்பகுப்பு எடுத்துக்காட்டில், ஓரிடத்தனிம குறியிடுதல் பரிசோதனையில், பொறிமுறையை ஆராய்வதற்கான ஓர் ஆக்சிசன்-18 அணுவை நட்சத்திரக் குறியீடு குறிக்கிறது.
# குரோகோடிலசு இரனினசு

**குரோகோடிலசு இரனினசு** (*Crocodylus raninus*) எனும் போர்னியோ முதலை, போர்ன்யோ தீவில் காணப்படும் நன்னீர் முதலைகளின் சிற்றினமாகும். இதன் வகைப்பாட்டியல் சர்ச்சைக்குரியது மற்றும் தெளிவற்றது. சில வகைப்பாட்டியலாளர்கள் இது *குரோகோடிலசு போரோசசை* ஒத்ததாக கருதப்படுகிறது. இருப்பினும் 1990 மற்றும் 1992ஆம் ஆண்டுகளில் மறுவடிவமைப்பு தனித்துவமான அடையாளத்தின் சான்றுகளை வழங்கியது. வெளிப்புற உருவவியல், இதன் மண்டை ஓட்டு அடிப்படையில் *கு. ரனினசு, கு. நோவாகுவினே* மிகவும் ஒத்திருக்கிறது.
# இரத்தினகிரி - 73

### குறிப்பு

- வெளியிடப்பட்ட ஆண்டு : 1979 *(வேறுபட்ட மூலாதாரம்)*
- காலம் : தாமதமாக (90 - 100 நாட்கள்)
- மகசூல்: 35 - 40 குவிண்டால் / எக்டேர் *(வேறுபட்ட மூலாதாரம்)*
- முக்கிய அம்சங்கள்: குட்டையான உயரம், குட்டையான மற்றும் தடித்த தானியம், இலைக் கருகல், கழுத்துக் கருகல் மற்றும் பாக்டீரியா இலைக் கருகல் ஆகியவற்றை மிதமாக எதிர்க்கும்.
- இரத்தினகிரி - 68 நெல் இரகத்தை, ஆந்திர மாநிலத்திலும் பயிரிடப்படுவதாக அறியப்பட்டது.
- இரத்தினகிரி - 73 நெல் இரகம் வெளியான ஆண்டு: 1980 எனவும் மற்றும் அறிவிப்பு நாள்: நவம்பர் 26, 1986 மற்றுமொரு மூலத்தில் தெரிவிக்கப்பட்டுள்ளது.
# இரத்தினகிரி - 73

## இவற்றையும் காண்க

- இரத்தினகிரி, மகாராட்டிர மாநில, இரத்னகிரி மாவட்டத்தில் உள்ள ஒரு துறைமுக நகரம்.
- இரத்தினகிரி பாலமுருகன் கோயில், தமிழ்நாடு மாநிலத்தின் இராணிப்பேட்டை மாவட்டத்தில் உள்ள ஒரு வழிபாட்டுத் தலம்.
# பேலுபூர்

**பேலுபூர்** (*Bhelupur*) என்பது இந்தியாவின் பீகார் மாநிலத்திலுள்ள பக்சர் மாவட்டத்தில் இருக்கும் ஒரு கிராமம். இந்த கிராமம் இடார்கி சமூக மேம்பாட்டுத் தொகுதியின் நிர்வாக அதிகார வரம்பிற்கு உட்பட்டுள்ளது. பீகாரின் தலைநகரான பாட்னாவிலிருந்து சுமார் 125 கி.மீ தொலைவில் உள்ளது. இங்கு மொத்தம் 176 குடும்பங்கள் வசிக்கின்றன. 2011 ஆம் ஆண்டின் அரசாங்க பதிவுகளின்படி பேலுபூரின் மக்கள் தொகை 1127 ஆக இருந்தது.  
2012 ஆம் ஆண்டு சனவரி மாதம் 11 ஆம் தேதியன்று திரினிடாட் மற்றும் டொபாகோவின் ஏழாவது பிரதம மந்திரி கமலா பெர்சாத்-பிசேசர் பேலுபூர் கிராமத்திற்கு வருகை தந்தபோது இந்த கிராமம் வெளிச்சத்திற்கு வந்தது. இவரது மூதாதையர்களில் சிலர் சுமார் ஒரு நூற்றாண்டுக்கு முன்பு இந்த கிராமத்திலிருந்து திரினிடாட் மற்றும் டொபாகோவிற்கு குடிபெயர்ந்தனர்.
# பேலுபூர்

## நிர்வாகம்

இந்திய அரசியலமைப்பு மற்றும் பஞ்சாயத்து இராச்சிய சட்டத்தின்படி கிராமத்தின் பிரதிநிதியாக தேர்ந்தெடுக்கப்பட்ட முகியா, அதன் கிராம பஞ்சாயத்து மூலம் பேலுபூர் கிராமத்தை நிர்வகிக்கிறார்.
| மொத்த வீடுகள் | 176 |  |  |
| --- | --- | --- | --- |
| மக்கள் தொகை | 1127 | 593 | 534 |
# யூட்ரோபிசு பிரெவிசு

**யூட்ரோபிசு பிரெவிசு** (*Eutropis brevis*) என்பது இந்தியாவில் காணப்படும் ஒரு அரணை சிற்றினம் ஆகும். எஸ் *யூட்ரோபிசு* பேரினத்தில் ஒப்பீட்டளவில் சிறிய சிற்றினமான *யூ. பிரெவிசு* மேற்குத் தொடர்ச்சி மலையில் கட்டுப்படுத்தப்பட்டுள்ளது. இங்கு இவை கேரளத்தில் தென்கோடியிலிருந்து அசம்பு, அகத்தியமலை, வடக்கே ஏலக்காய் மலைகள், திருவிதாங்கூர், உயர் அலைகள், உயர் மலைத்தொடர்கள், மூணாறு, ஆனைமலை, பரம்பிக்குளம் மலைகள் உள்ளிட்டப் பகுதிகளில் காணப்படுகிறது.
# இமாம்கஞ்சு

**இமாம்கஞ்சு** (*Imamganj*) என்பது இந்தியாவின் பீகார் மாநிலத்திலுள்ள கயா மாவட்டத்தில் இருக்கும் ஒரு நகரமாகும். வட்டாரத் தலைமையாகவும் இந்நகரம் செயல்படுகிறது. மகத்து கோட்டத்தில் உள்ள பீகாரின் சட்டமன்றத் தொகுதியாகவும், அவுரங்காபாத்து மக்களவைத் தொகுதியின் ஒரு பகுதியாகவும் உள்ளது. பீகார் மாநிலத்தின் கயா மாவட்டத் தலைமையகத்திலிருந்து மேற்கே 65 கி.மீ தொலைவில், சார்க்கண்டு மாநில எல்லையில் அமைந்துள்ளது. செர்காட்டியைச் சேர்ந்த இராசா இமாம் பக்சு கானின் பெயரிலிருந்து இந்நகரத்திற்கான பெயர் வந்துள்ளது.  
இமாம்கஞ்சு நகரம் 61708.52 சதுர ஏக்கர் பரப்பளவில் பரந்து விரிந்துள்ளது. 7 கிராம பஞ்சாயத்துகளும் 195 கிராமங்களும் இந்நகரத்தில் உள்ளடங்கி உள்ளன. 2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இங்கு 951 ஆண்களும் 913 பெண்களும் உட்பட 1,864 என்ற மக்கள் தொகை பதிவு செய்யப்பட்டிருந்தது.  
மக்கள் தொகையில் 13 சதவீதம் இசுலாமியர்களாவர். கிராமப்புற மக்கள் இமாம்கஞ்சில் குடியேறுவதால் நகரத்தின் மக்கள் தொகை அதிகரித்து வருகிறது. இமாம்கஞ்சைச் சுற்றியுள்ள இரண்டு ஆறுகள், அதாவது மோர்கர் மற்றும் சோர்கர் ஆறுகள் பாகரில் சந்திக்கின்றன.  
2014 ஆம் ஆண்டு நடைபெற்ற இந்தியப் பொதுத் தேர்தலில், உள்ளூர் வாக்காளர்கள் மாவோயிசுட்டுகளை மீறி அதிக அளவில் வாக்களித்தனர்.  
தொழில்முனைவோரும் எழுத்தாளருமான சத்யபால் சந்திரா இமாம்கஞ்சைச் சேர்ந்தவர் ஆவார்.
# யூட்ரோபிசு அந்தமானென்சிசு

**யூட்ரோபிசு அந்தமானென்சிசு** (*Eutropis andamanensis*) என்பது இந்தியாவில் காணப்படும் ஒரு அரணை சிற்றினம் ஆகும். *யூ. அந்தமானென்சிசு* இந்தியாவில் அந்தமான் தீவுகளில் காணப்படுகிறது. அந்தமான் தீவுகளில் காணப்படும் நடுத்தர அளவிலான யூட்ரோபிசு சிற்றினம் இதுவாகும் இதன் மூக்கு குத நீளம் 75.0 மி.மீ. முதல் 115.0 மிமீ வரை இருக்கும். வால் ஒப்பீட்டளவில் குறுகியது. உடலைப் போல 1.4 மடங்கு நீளமானது. முதுகுப்புறம் ஒரே மாதிரியான வெண்கல பழுப்பு நிறத்துடனும் வயிற்றுப்பகுதி பச்சை கலந்த மஞ்சள் நிறத்துடன் காணப்படும்.
# உயிரி மருத்துவ உயர்பாலூட்டிகள் ஆராய்ச்சி மையம்

**உயிரி மருத்துவ உயர்பாலூட்டிகள் ஆராய்ச்சி மையம்** *(Biomedical Primate Research Centre)* ஐரோப்பாவின் மிகப்பெரிய உயர்பாலூட்டி மற்றும் உயர்பாலூட்டிகள் சோதனை ஆராய்ச்சி மையமாகும். கொடிய நோய்களுக்கு எதிரான புதிய மருந்துகளை உருவாக்கவும், மேம்படுத்தவும், பங்களிக்கும் ஆராய்ச்சியை மேற்கொள்ளவும் அமைக்கப்பட்ட ஓர் அறிவியல் ஆராய்ச்சி நிறுவனமாகும். தெற்கு ஆலந்தில் உள்ள ரிச்சசுவிக்கு நகரில் இந்நிறுவனம் அமைந்துள்ளது. சுமார் 110 பேர் இங்கு பணிபுரிகின்றனர்.  
உயிரி மருத்துவ உயர்பாலூட்டிகள் ஆராய்ச்சி மையத்திற்கு டச்சு நாட்டின் கல்வி கலாச்சாரம் மற்றும் அறிவியல் அமைச்சகம் நிதியளிக்கிறது. 1994 ஆம் ஆண்டு திசம்பர் மாதம் 7 ஆம் தேதியன்று சுயமாக இயங்கக்கூடிய அறக்கட்டளையாக, நெதர்லாந்து பயன்பாட்டு அறிவியல் ஆராய்ச்சி அமைப்பின் ஒரு பகுதியாக இருந்தது.  
நோய் எதிர்ப்பு உயிரியல், ஒட்டுண்ணியியல், தீநுண்மியியல், இனவியல் மற்றும் விலங்கு ஆராய்ச்சிக்காள மாற்றுகள் ஆகியவை இந்நிறுவனத்தின் முக்கிய ஆராய்ச்சி பகுதிகளாகும். எய்ட்சு, மலேரியா, கல்லீரல் வீக்கம், காசநோய் மற்றும் தன்னுடல் தாங்குதிறன் சம்பந்தப்பட்ட உயிரி மருத்துவ ஆராய்ச்சியில் பயன்படுத்த செம்முகக் குரங்குகள் மற்றும் சில சிறிய வகை குரங்குகள் இங்கு உள்ளன.  
2002 ஆம் ஆண்டில் டச்சு அரசாங்கம் மனித குரங்குகள் மீது நடத்தப்படும் எல்லா சோதனைகளை முடிவுக்கு கொண்டு வர அறிவுறுத்தியது.  
2015 ஆம் ஆண்டில் உயிரி மருத்துவ விலங்குகள் ஆராய்ச்சி மையத்தில் ஆண்டுக்கு சுமார் 200 குரங்குகளை சோதனைகளுக்குப் பயன்படுத்துவதாகக் கூறப்பட்டது. இந்த உயிரி மருத்துவ விலங்குகள் ஆராய்ச்சி மையத்தின் வாயில்களுக்கு முன்னால் எதிர்ப்பாளர்கள் தொடர்ந்து கூடுகிறார்கள் குரல்கள் எழுப்புகிறார்கள். மேலும் மையத்தை மூட ஆலந்து நாடாளுமன்றத்தில் தொடர்ந்து குரல்கள் ஒலித்த வண்ணம் உள்ளன.  
2018 ஆம் ஆண்டு செப்டம்பர் மாதம் இந்த மையத்தில் உள்ள விலங்குகளுக்கு தொந்தரவு செய்யப்பட்டதாக இரகசிய படங்கள் வெளியிடப்பட்டன. இதனால் டச்சு நாடாளுமன்றத்தில் பல கேள்விகள் எழ வழிவகுத்தது.
# உலகத் துடுப்பாட்டத் தொடர்

. வின் செய்தி அறிக்கை.]]
**உலகத் துடுப்பாட்டத் தொடர்** ( *World Series Cricket* ) என்பது 1977 மற்றும் 1979 இக்கு இடையில் நடத்தப்பட்ட ஒரு தொழில்முறை வணிகத் துடுப்பாட்டப் போட்டியாகும். இது ஆத்திரேலிய தொழிலதிபர் கெர்ரி பேக்கர் மற்றும் அவரது ஆத்திரேலிய தொலைக்காட்சி வலைப்பின்னலான நைன் நெட்வொர்க்கால் ஏற்பாடு செய்யப்பட்டு நடத்தபட்டது. உ.து. தொடரின் போட்டிகள் துடுப்பாட்டப் போட்டிகளின் தன்மையை வெகுவாக மாற்றியது, இதன் செல்வாக்கு இன்றும் உணரப்படுகிறது.  
உ.து.தொ. உருவாவதற்கு மூன்று முக்கிய காரணிகள் இருந்தன. துடுப்பாட்டத்தைக் கொண்டு வாழ்க்கையை நடத்துவதற்கு அல்லது வீரர்களின் சந்தை மதிப்பை பிரதிபலிக்கும் விதமாக அவர்களுக்கு போதுமான தொகை வழங்கப்படவில்லை என்ற கருத்து பரவலாக இருந்தது. மேலும் வண்ணத் தொலைக்காட்சியின் வளர்ச்சியும், விளையாட்டு நிகழ்வுகளுக்கான பார்வையாளர்கள் அதிகரித்ததைத் தொடர்ந்தும், துடுப்பாட்ட வணிகத்தை மேம்படுத்த துடுப்பாட்ட வாரியங்கள் தயாராக இருக்கவில்லை. துடுப்பாட்டத்தின் வணிக திறனை உணர்ந்த ஆத்திரேலிய தொழிலதிபர் பேக்கர் அதைப் பயன்படுத்திக் கொள்ள விரும்பினார். அதற்காக வணிகரீதியாக செயல்படாத, அரசாங்கத்திற்குச் சொந்தமான ஆஸ்திரேலிய ஒலிபரப்புக் கூட்டுத்தாபனம் (ABC) வைத்திருந்த ஆத்திரேலிய துடுப்பாட்டத்தின் பிரத்தியேக ஒளிபரப்பு உரிமைகளைப் பெற அவர் விரும்பினார். ஆனால் அது அவருக்கு ஒளிபரப்பு உரிமையைத் தர மறுத்துவிட்டது. தனியாரிடம் ஒளிபரப்பு உரிமையைத் தந்தால் அவர்கள் வணிக ரீதியாக மட்டும் செயல்படுவார்கள், அதனால் மக்களிடையே துடுப்பாட்டத்திற்கு உள்ள நன் மதிப்பு குறையும் என்று அது கருதியது.  
1976 ஆம் ஆண்டு ஆத்திரேலிய டெஸ்ட் போட்டிகளுக்கான பிரத்யேக தொலைக்காட்சி உரிமைகளைப் பெறுவதற்கு சேனல் நைன் முயற்சித்த நிலையில் ஆஸ்திரேலிய கிரிக்கெட் வாரியம் (ACB) அதை ஏற்க மறுத்த நிலையில், பேக்கர் முன்னணி ஆத்திரேலிய, இங்கிலாந்து, பாக்கித்தான், தென்னாப்பிரிக்க, மேற்கிந்திய வீரர்களுடன், குறிப்பாக இங்கிலாந்து கேப்டன் டோனி கிரெய்க், மேற்கிந்திய தீவுகள் கேப்டன் கிளைவ் லொயிட், ஆஸ்திரேலிய கேப்டன் கிறெக் சப்பல், பின்னர் பாக்கித்தான் கேப்டனான இம்ரான் கான், முன்னாள் ஆத்திரேலிய கேப்டன் இயன் சாப்பல் ஆகியோருடன் இரகசியமாக ஒப்பந்தங்களை மேற்கொண்டு, தானே சொந்தமாக போட்டித் தொடர்களை நடத்தினார். பேக்கருக்கு தொழிலதிபர்களான ஜான் கார்னெல், ஆஸ்டின் ராபர்ட்சன் ஆகியோர் உதவினர். அவர்கள் இருவரும் தொடரின் துவக்க அமைப்பு, நிர்வாகம் போன்றவற்றில் ஈடுபட்டனர்.  
உலகத் துடுப்பாட்டத் தொடரின் தரத்தை இயன் சாப்பல் சுருக்கமாகக் கூறி, அதுதான் விளையாடியதிலேயே மிகவும் கடினமான துடுப்பாட்டம் என்று கூறினார் (உலகின் அனைத்து சிறந்த வீரர்களும் இதில் ஈடுபட்டனர்).
# உலகத் துடுப்பாட்டத் தொடர்

## கெர்ரி பேக்கரும் ஆத்திரேலிய தொலைக்காட்சித் துறையும்

1970களின் நடுப்பகுதியில், ஆஸ்திரேலிய தொலைக்காட்சித் துறை இக்கட்டில் இருந்தது. ஆத்திரேலியாவில் வணிகத் தொலைக்காட்சி நிகழ்ச்சிகளுக்கு, குறிப்பாக அமெரிக்காவை, நம்பியிருந்தது. ஏனெனில் அவற்றை வாங்குவது ஆத்திரேலியாவில் நிகழ்ச்சிகளைத் தயாரிப்பதை விட மலிவானதாக இருந்தது. ஆத்திரேலியத் தயாரிப்பு நிகழ்ச்சிகளுக்கான கிளர்ச்சி 1970 இல் "டிவி: மேக் இட் ஆஸ்திரேலியன்" பரப்புரையிலிருந்து உத்வேகம் பெற்றது. இதன் பிறகு 1973 இல் இதில் அரசு தலையிட்டு உள்நாட்டு உள்ளடகத்திற்கு முக்கியத்துவம் கொடுக்க நடவடிக்கைகளை எடுத்தது. 1975 இல் வண்ணத் தொலைக்காட்சி ஒளிபரப்பு துவக்கப்பட்ட பிறகு விளையாட்டுப் போட்டிகள் தொலைக்காட்சி நிகழ்ச்சியாக குறிப்பிடத்தக்க அளவில் மேம்பட்டது. முதன்மையாக, ஆத்திரேலிய விளையாட்டு உள்ளூர் நிகழ்ச்சியின் உள்ளடக்கமாகக் கருதப்பட்டது. இருப்பினும், நேரடி ஒளிபரப்பின் வருகை பாதகமான விளைவுகளை ஏற்படுத்தும் என்று விளையாட்டு நிர்வாகிகள் கருதினர்.  
1974 ஆம் ஆண்டு தன் தந்தை சர் ஃபிராங்க் இறந்த பிறகு, கெர்ரி பேக்கர், தன் குடும்ப நிறுவனமான கன்சாலிடேட்டட் பிரஸ் ஹோல்டிங்ஸ் (CPH)-இக்குச் சொந்தமான பல ஊடக நிறுவனங்களில் ஒன்றான சேனல் நைனின் கட்டுப்பாட்டைப் பெற்றார். நைனின் மதிப்பு நாளுக்கு நாள் சரிந்து வந்ததால், அதிக விளையாட்டு நிகழ்ச்சிகளைக் கொண்ட ஒரு தீவிரமான உத்தி மூலம் அந்தத் தொலைக்காட்சி அலைவரிசையின் மதிப்பை ஏற்ற பேக்கர் முயன்றார். முதலாவதாக, ஆஸ்திரேலிய ஓபன் கோல்ஃப் போட்டிக்கான உரிமைகளை அவர் பெற்றார். போட்டிக்கான நிரந்தர தலைமையகமான சிட்னியில் உள்ள ஆஸ்திரேலிய கோல்ஃப் கிளப்பை மறுசீரமைக்க அவர் மில்லியன் கணக்கான டாலர்களை செலவிட்டார். போட்டிகளை மறுவடிவமைப்பு செய்யவும் போட்டியில் கலந்துகொள்ளவும் ஜாக் நிக்லாசை பணியமர்த்தினார். 1970களின் நடுப்பகுதியில் பிரபலமடைந்து வந்த துடுப்பாட்டத்தின் இரசிகராக பாக்கர் இருந்தார். 1976 ஆம் ஆண்டில், ஆத்திரேலியாவின் உள்நாட்டு டெஸ்ட் போட்டிகளை தன் தொலைக்காட்சியில் ஒளிபரப்ப அதற்கான உரிமையை பேக்கர் கோரினார். அதற்கான ஒப்பந்தம் காலாவதியாகும் நிலையில் இருந்தது. அவர் மூன்று ஆண்டுகளுக்கு A$1.5 மில்லியன் தொகையைத் தருவதாக ஆத்திரேலிய துடுப்பாட்ட வாரியத்தை அணுகினார் (வழக்கமான தொகையை விட எட்டு மடங்கு அதிகம்), ஆனால் அவருக்கு ஒளிபரப்பு உரிமம் கொடுக்கப்படவில்லை. வணிகத் தொலைக்காட்சி அலைவரிசைகள் விளையாட்டில் அதிக ஆர்வம் காட்டாத நிலையில் இருபது ஆண்டுகளாக விளையாட்டை ஒளிபரப்பிய ஆத்திரேலிய ஒலிபரப்பு கூட்டுத்தாபனத்திடமே வாரியம் கரிசனம் காட்டியது. இந்த முடிவில் வெளிப்படைத் தன்மை இல்லை என்று பேக்கர் நம்பினார். மேலும் அவரது ஏலம் கையாளப்பட்ட விதத்தையும் நிராகரிப்பட்டதிலும் கோபமடைந்தார்.
# உலகத் துடுப்பாட்டத் தொடர்

## உலகத் துடுப்பாட்டத் தொடர் துவக்கம்

ஆத்திரேலிய துடுப்பாட்ட வாரியத்துக்கு எதிராக 1977 இல் உலகத் துடுப்பாட்டத் தொடர் என்ற பெயரில் போட்டிகளை நடத்தத்தினார். அதற்காக துடுப்பாட்ட வீரர்களுக்கு கூடுதலான அளவில் சம்மளம் வழங்கி ஒப்பந்தங்களை மேற்கொண்டார். மரபான மற்ற தொடர்களை விட இவர் அதிகப்படியான சம்பளம் வழங்கியதால் ஆத்திரேலிய துடுப்பாட்ட வீரர்களைத் தவிர பிறநாட்டு துடுப்பாட்ட வீரர்களும் இந்த போட்டிகளில் கலந்துகொள்ள முன்வந்தனர்.  
பேக்கரின் இந்த நடவடிக்கைக்கு உலகத் துடுப்பாட்ட குழு (ஐ.சி.சி) அதிருப்தியை வெளிப்படுத்தியது. மேலும் இந்தப் போட்டிகளை நிறுத்த பல்வேறு நடவடிக்கைகை எடுக்கத் துவங்கியது. உலகத் துடுப்பாட்டத் தொடரில் விளையாடும் வீரர்கள் ஐ.சி.சி நடத்தும் தோடர்களில் கலந்துகொள்ள முடியாது எனவும், முதல்தர துடுப்பாட்டப் போட்டிகளில் விளையாட தடை விதிக்கப்படும் எனவும் எச்சரித்தது. இதை எதிர்த்து வீரர்களின் நலனைக் காக்கும் விதமாக கெர்ரி பேக்கர் நீதிமன்றத்தில் வழக்கு தொடர்ந்தார். துடுப்பாட்ட வீரர்கள் போதிய வருவாய் இல்லாமல் துடுப்பாட்டம் தவிர பிற பணிகளிலும் ஈடுபடுகின்றனர். எனவே அவர்களின் நலனுக்காகவே உலகத் துடுப்பாட்டத் தொடர் நடத்தப்படுகிறது என்று வாதாடினார். இதை ஏற்ற நீதிம்ன்றம் உலகத் துடுப்பாட்டத் தொடரில் கலந்துகொள்ள தடைவிதிக்க்க கூடாது என்று உத்தரவிட்டது.  
ஆனால் ஐ.சி.சி இதை எளிதாக விடவில்லை. உலகத் துடுப்பாட்டத் தொடரை நடத்த ஆடுகளங்களை வழங்கக்கூடாது என்று அனைத்து துடுப்பாட்ட வீரியங்களுக்கும் மறைமுக உத்தரவைப் பிறப்பித்தது. ஆனால் கேரி பேக்கர் இரு கல்பந்து மைதானங்களை வாடகைக்கு எடுத்து போட்டிகளை நடத்தினார்.  
அந்த மைதானங்களில் வெளியில் இருந்து தயார் செய்யப்பட்ட ஆடுகளங்களை (டிராப் இன் பிச்) கொண்டுவந்து பொருத்தினர். இவ்வகை ஆடுகளங்கள் முதன்முதலில் இந்த போட்டிகளில்தான் அறிமுகப்படுத்தபட்டன. தொலைக் காட்சியில் அதிகம்பேர் பார்க்கும் நேரத்தைக் கணக்கில் கொண்டு போட்டிகளை பகலிரவில் மின்னொளியில் நடத்தப்பட்டன. போட்டியில் வெள்ளை நிறப் பந்துகள் பயன்பாட்டுக்கு கொண்டுவரப்பட்டன. அணிகளுக்கு வெள்ளைச் சீருடைகள் நீக்கபட்டு வண்ணச் சீருடைகள் அறிமுகப்படுத்தப்பட்டன. கையுறை, கால் காப்பு போன்றவையும் வண்ணத்தில் மாற்றப்பட்டன.
# உலகத் துடுப்பாட்டத் தொடர்

## முடிவு

இந்தப் போட்டிகள் காண புதியதாகவும், பிரமண்டாமாகவும் இருந்ததால் போட்டிகளைக் காண இரசிகள் குவிந்தனர். தொலைக்காட்சி பார்வையாளர்களும் கூடினர். ஆனால் கெர்ரி பேக்கர் பேக்கர் செய்த செலவை ஈடுகட்டும் அளவை ஒப்பிடும்போது எதிர்பார்த்த வருவாய் அவருக்கு கிடைக்கவில்லை.  
அதேசமயம் இந்தப் போட்டிகளின் எதிரொலியால் ஆத்திரேலிய துடுப்பாட்ட வாரியம் பெருமளவில் இழப்பை சந்தித்தது. அதையடுத்து வாரியம் கெர்ரி பேக்கருடன் பேச்சுவார்த்தைக்கு முன் வந்து, ஒளிபரப்பு உரிமையை அவருக்கு வழங்க முன் வந்தது. அவரும் மேலும் இழப்பு ஏற்படுவதைத் தவிற்கும் விதமாக உலகத் துடுப்பாட்டத் தொடரைக் கைவிட்டார்.